Prófkjör hjá sjálfstæðismönnum á Akranesi Á fundi fulltrúaráðs Sjálfstæðisflokksins á Akranesi síðastliðinn miðvikudag var samþykkt samhljóða að efna til prófkjörs vegna uppröðunar á framboðslista flokksins fyrir sveitarstjórnarkosningarnar næsta vor . Tillagan sem samþykkt var gengur út á að flokksbundnir sjálfstæðismenn verði á kjörskrá og hægt verði að skrá sig í flokksfélag fram að kjördegi . Að öðru leyti var ákvörðun um tímasetningu og framkvæmd prófkjörsins , vísað til kjörnefndar . Bergþór Ólason formaður kjörnefndar sagði í samtali við Skessuhorn að nokkrir einstaklingar , sem ekki hafa verið í bæjarmálum á fyrri stigum , hafi verið í sambandi og íhugi nú að gefa kosta á sér í prófkjörinu , þegar til þess verður boðað .